
Четири договора на стойност повече от 1 милион лева всеки сключи през периода януари-септември 2016 г. Северноцентралното държавно предприятие /“СЦДП“ ДП/ – Габрово. Предприятието предостави на „Кроношпан България“ ЕООД сертифицирана дървесина за 1 123 404 лв. Купувачът „Кроношпан“ разполага с производствени мощности във В. Търново и Бургас, и е определяно като водеща компания в производството на материали от дървесина за Югоизточна Европа.
На стойност 2 594 471 лв. е сделката, осъществена между СЦДП и „Свилоцел“ ЕАД, което е дъщерно дружество на „Свилоза“ АД. Предприятието за производство и износ на целулоза има структуроопределяща роля в българската целулозно-хартиена промишленост.
Дървесина за 1 248 921 е продало през периода Северноцентралното държавно предприятие на „Гораинвест“ АД – Русе. Дружеството обезпечава производството на кофражни платна, покривни греди, профили за дограма, панели и елементи за мебели и др. 
Сред големите контрагенти на СЦДП – Габрово е и „Ловела“ ООД. Дружеството закупи дървен материал на стойност 1 653 366 лева. Фирмата за търговия и преработка на объл дървен материал разполага с производствено-складова база върху площ от 20 декара на територията на град Сливо поле, обл. Русе.
Северноцентралното държавно предприятие – Габрово има и сключени лизингови договори за покупка на техника. Сделката с „Райфайзен Лизинг България“ ООД е на стойност 1 432 872.43 лв. 
Общо 5, 138 млн. лв. е внесло в националния бюджет на България Северноцентралното държавно предприятие /СЦДП/ за 2015. 3, 728 млн. от тях са данък добавена стойност, 96 хил. лв. са данък печалба, а 1, 031 милиона са ДДФЛ. Още 157 хил. лв. са от други платени налози, а дивидентът, който предприятието е внесло в държавната хазна е в размер на 126 хил. лв.
